Преработка на песна

Во популарната музика, преработка на песна претставува нова верзија на претходно објавена песна, но овојпат од друг изведувач.

Историја
Изразот „преработка“ првобитно се употребувал за да означи соперничка верзија на некоја песна која оригинално била објавена пред кратко време. На пример, во 1949 година била обработена познатат песна „The Hucklebuck“ на саксофонистот Пол Вилијамс, а во 1952 година се појавила обработка на песната „Jambalaya“ на Хенк Вилијамс. Овие две песни доживеале неколку преработки кои доживеале голема популарност. Притоа, до средината на 20 век, оригиналните верзии на песните често биле преработувани од други музичари, зашто тоа претставувало едне начин за зголемување на нивната популарност.

Видови преработки
Најраспространетата форма на преработка на песна е кога оригиналната песна подоцна ја изведува некој друг изведувач, без значителни промени во мелодијата или ритамот. Друга форма на преработка е кога оригиналната песна е изведена во различен аранжман: на пример, песната „The Model“ на германската електронска група Крафтверк оригинално е отсвирена со електронски инструменти (синтисајзери);YouTube, Kraftwerk - The Model (пристапено на 17.11.2021) во 1987 година се појавила нејзината преработка од американската група Big Black како рок-песна, отсвирена со електрични гитари;YouTube, The Model (пристапено на 17.11.2021) додека во 1992 година се појавила нејзината камерна верзија, во изведба на британскиот гудачки квартет, Balanescu Quartet.YouTube, Model (пристапено на 17.11.2021)

Посебен вид преработка е кога музиката од оригиналната песна се задржува иста или со мали измени, а оригиналниот текст се преведува на друг јазик или пак во новата верзија песната има сосема поинаков текст. Таков е случајот со преработката на песната „Прекрасен живот“ (Wonderful Life) на британскиот музичар Black која во преработената верзија на македонската рок-група Архангел има поинаков текст, напишан од Ристо Вртев.Архангел, Архангел 2. Litium Records 002, 2000. Друг таков пример е песната „The last train to Clarksville“ на британската рок-група Манкис (The Monkees) од 1966 година,YouTube, The Monkees - Last Train To Clarksville 1966 (пристапено на 17.11.2021) која во 1987 година била преработена од српската рок-група Рибља чорба со насловот „ПОследниот воз за Чачак“ (Задњи воз за Чачак) за која текстот го напишал Бора Ѓорѓевиќ.YouTube, Riblja Čorba Zadnji voz za Čačak 1987 PGP RTB (пристапено на 17.11.2021)

Во продолжение, во определени случаи, некоја песна првично е снимена од друг изведувач, а дури подоцна, нејзинот автор снимил сопствена верзија. На пример, песната „China Girl“ на Дејвид Боуви најпрвин ја снимил Иги Поп во 1977 година,YouTube, Iggy Pop - China Girl (пристапено на 17.11.2021) а дури подоцна, во 1983 година, Боуви ја вклучил на неговиот албум „Let's Dance“.YouTube, David Bowie - China Girl (Official Video) (пристапено на 17.11.2021) Таков е и примерот со песната „Demolition Man“, компонирана од Стинг, која првобитно била изведена од Грејс Џоунс во 1981 година, а неколку месеци подоцна песната била снимена од групата Полис.

Во некои случаи, преработената верзија значително или целосно се разликува од оригиналната песна така што е тешко да се препознае дека станува збор за истата песна. Таков е примерот со песната „Black Steel In The Hour Of Chaos“ (1988) на американската хип-хоп група Паблик енеми (Public Enemy)Discogs, Public Enemy ‎– It Takes A Nation Of Millions To Hold Us Back (пристапено на 17.11.2021) која во 1995 година била преработена од британскиот музичар Трики (Tricky) со изменетиот наслов „Black Steel“.Discogs, Tricky – Maxinquaye (пристапено на 17.11.2021) Слично, песната „In the Deathcar“ од албумот со музиката од филмот „Arizona Dream“ од 1993 година (компонирана од Горан Бреговиќ, а во изведба на Иги Поп)Discogs, Goran Bregović ‎– Arizona Dream (Original Motion Picture Soundtrack) (пристапено на 17.11.2021) оригинално се наоѓа на албумот на југословенската рок-група Бијело дугме, „Плукни и запеј моја Југославијо“ од 1986 година, но со насловот „Ајде на планина“ (Hajdemo u planine)Discogs, Bijelo Dugme ‎– Pljuni I Zapjevaj Moja Jugoslavijo (пристапено на 17.11.2021)

Најпосле, постојат цели музички албуми кои се состојат од преработки на туѓи песни. Таков се музичките албуми: „Pin Ups“ на Дејвид Боуви од 1973 година,Discogs, Bowie* – Pinups (пристапено на 25.4.2024) „Les Chansones Populaires“ на српската рок-група Електрични оргазам од 1983 година,Električni Orgazam – Les Chansones Populaires (пристапено на 12.2.2024) „Through The Looking Glass“ на британската рок-група Siouxsie & The Banshees од 1987 годинаDiscogs, Siouxsie & The Banshees ‎– Through The Looking Glass (пристапено на 17.11.2021) „NATO“ на словенечката група Laibach од 1994 година.Discogs, Laibach – NATO (пристапено на 17.11.2021) „Under the Covers“ на Двајт Јоакам (Dwight Yoakam) од 1997 година итн.Discogs, Dwight Yoakam – Under The Covers (пристапено на 25.4.2024)Сличен пример претставува музичкиот албум „Possessed“ на Balanescu Quartet од 1992 година на кој, од вкупно девет песни, дури седум се преработки.Discogs, The Balanescu Quartet ‎– Possessed (пристапено на 17.11.2021)

Познати обработки на песни
Неофицијално, како најмногу обработувана песна во популарната музика се смета „Вчера“ (англиски: Yesterday) на Пол Макартни, оригинално изведена од Битлси, која има 2 200 преработки. 

+ Список на преработки на познати песни Наслов на песната  Оригинален изведувач  Преработена од  The House of the Rising Sun  традиционална фолк песна  Енималс (1964), Доли Партон (1980), Гари Глитер (1996) The Great Pretender  The Platters (1955)  Рој Орбисон (1962), Доли Партон (1984), Фреди Меркјури (1987), Ан-Маргрет (2023) Blue Suede Shoes  Карл Перкинс (1955)  Елвис Пресли (1956) Tutti Frutti  Литл Ричард (1955)  MC5 (1970) Smokestack Lightning  Howlin' Wolf (1956)  Yardbirds (1964)  Soundgarden (1988) Heartbreak Hotel  Елвис Пресли](1956)  The Vandals (1982) Dizzy Miss Lizzy  Larry Williams (1958)  Битлси (1965) Do You Want to Dance  Bobby Freeman (1958)  Клиф Ричард анд Шедоус (1962), Бич бојс (1965), Мамас анд папас (1966), Бет Мидлер (1972), Џон Ленон (1975) Let's Dance  Chris Montez (1962)  Рамоунс (1976), Mud (1982), Slade (1985) Hey Joe  Billy Roberts (1962)  The Jimi Hendrix Experience (1966), The Byrds (1966), Cher (1967), Wilson Pickett (1969) Wherever I Lay My Hat (That's My Home)  Марвин Геј (1962)  Пол Јанг (1983) Locomotion  Гери Гофин и Керол Кинг (1962)  Grand Funk Railroad (1974), Кајли Миног (1988) Don't Let Me Be Misunderstood  Nina Simone (1964)  The Animals (1965), Елвис Костело (1986) Gloria  Them (1964)  Пати Смит (1975) Here comes the night  Them (1964)  The Fabulous Thunderbirds (1995) Amsterdam  Жак Брел (1964)  Скот Вокер (1967) Under the Boardwalk  The Drifters (1964)  Ролинг Стоунс (1965), Billy Joe Royal (1978), The Undertones (1980), Tom Tom Club (1982), Rickie Lee Jones (1983), John Mellencamp (1985), Брус Вилис (1987), Lynn Anderson (1988), Bette Midler (1989) Tainted Love  Gloria Jones (1964)  Soft Cell (1981) Mr. Tambourine Man  Боб Дилан (1965)  The Byrds (1965) Yesterday  Битлси (1965)  Френк Синатра (1969) I Got You Babe  Sonny and Cher (1965)  Ета Џејмс (1968), UB 40 (1985) (I Can't Get No) Satisfaction  Ролинг стоунс (1965)  Отис Рединг (1965), The Residents (1976), Devo (1977) Respect  Отис Рединг (1965)  Арета Френклин (1967) The Lady Came from Baltimore  Тим Хардин (1967)  Скот Вокер (1967), Џоан Баез (1967) Wild Thing  The Troggs (1966)  X (1984), Џеф Бек (1985) Mathilde  Жак Брел (1966)  Скот Вокер (1967) Femme Fatale  Velvet Underground (1966)  Биг стар (1978) Pain It Black  Ролинг стоунс (1966)  Flamin' Groovies (1978) To Love Somebody   Bee Gees (1967)  Нина Симон (1968), Џенис Џоплин (1969), Jimmy Somerville (1990), Рита Марли (1991), Мајкл Болтон (1992), Били Корган (2005), Michael Bublé (2013) I Think We're Alone Now  Tommy James and the Shondells (1967)  Lene Lovich (1978), Tiffany (1987), Snuff (1989), Girls Aloud (2006) Purple Haze  The Jimi Hendrix Experience (1967)  Dion DiMucci (1968), Snuff (1989) The End  The Doors (1967)  Нико (1974) David Watts  The Kinks (1967)  The Jam (1978) With a Little Help from My Friends  Битлси (1967)  Joe Cocker (1968), Wet Wet Wet (1988) All Along the Watchtower  Боб Дилан (1967)  The Jimi Hendrix Experience (1968), XTC (1978), U2 (1988) Born to Be Wild  Steppenwolf (1968)  The Cult (1987), Ким Вајлд (2002) Mrs. Robinson  Simon & Garfunkel (1968)  Френк Синатра (1969), Lemonheads (1992) Across the Universe  Битлси (1969)  Дејвид Боуви (1975), Laibach (1988) 1969  The Stooges (1969)  The Sisters of Mercy (1984) Spirit in the Sky  Норман Гринбаум (1969)  Doctor and the Medics (1986) Venus  Shocking Blue (1969)  Bananarama (1986) In the Ghetto  Елвис Пресли (1969)  The Cranberries (2001) Gimmie Shelter  Ролинг стоунс (1969)  The Sisters of Mercy (1984) Wild World  Cat Stevens (1970)  Maxi Priest (1988) The Man Who Sold the World  Дејвид Боуви (1970)  Лулу (1974), Нирвана (1993) I Feel the Earth Move  Carole King (1971)  Martika (1989), Nirvana (1993) Killing Me Softly with His Song  Roberta Flack (1971)  Fugees (1996) What's Going On  Марвин Геј (1971)  Синди Лопер (1986) Mercy, Mercy Me  Марвин Геј (1971)  Роберт Палмер (1990), The Strokes (2006) Always on My Mind  Gwen McCrae (1972)  Бренда Ли (1972), Elvis Presley (1972), Вили Нелсон (1982), Pet Shop Boys (1987) Angie  Ролинг стоунс (1973)  Womack & Womack (1983), Stereophonics (1999) Čudna šuma  Yu Grupa (1973)  Дисциплина кичме (1986) Black Diamond  Kiss (1974)  The Replacements (1984) I Will Always Love You  Доли Партон (1974)  Витни Хјустон (1992) Don't Leave Me This Way  Harold Melvin & the Blue Notes (1975)  Телма Хјустон (1976), The Communards (1986), Шина Истон (2000) Walk This Way  Aerosmith (1975)  Run-D.M.C. (1986) How Deep Is Your Love  Bee Gees (1977)  Take That (1996) I Feel Love  Дона Самер (1977)  Bronski Beat (1984), Messiah (1992), Ванеса-Меи (1997), Сем Смит (2019) Das Model (The Model)  Крафтверк (1978)  Big Black (1987), Rammstein (1997) Da Ya Think I'm Sexy?  Род Стјуарт (1978)  Revolting Cocks (1993) Heaven  Talking Heads (1979)  Simply Red (1985) Only You  Yazoo (1982)  The Flying Pickets (1984), Joshua Radin (2006) Uptown Girl  Били Џоел (1983)  Westlife (2001) 99 Red Ballons  Nena (1984)  7 Seconds (1985) Hallelujah  Леонард Коен (1984)  John Cale (1991), Jeff Buckley (1994) Time After Time  Синди Лопер (1983)  Мајлс Дејвис (1985), Sarge (1997), Distant Soundz (2002), Javier Colon (2011) Halloween  Sonic Youth (1985)  Mudhoney (1988) Nothing Compares 2 U  The Family (1985)  Шинид Оконор (1990) Word up!  Cameo (1986)  Gun (1994), Korn (2004) Kiss  Принс (1986)  Age of Chance (1986), Art of Noise (1988) Wicked Game  Chris Isaak (1989)  HIM (1998) Valerie  The Zutons (2006)  Mark Ronson & Еми Вајнхаус (2015)

 Наводи 

Категорија:Поп-музика